Bertelôot

De bertelôot of  zêe-iengel (Squatina squatina) is e vis uut de familie van iengelhoain (Squatinidae). 
Uutzicht
De bertelôot is e platte, klêene sôorte hoaie me brêe borstvinn. J'is a-peu-près 0,9-1,2 meter lank en je weegt gemiddeld tout 80 kilo. D'r zyn sôortn die 2,5 meter lank kunn wordn. Under bovenkant is bruungrysde van kleur met ounregelmoatig gevormde, dounkere vlekkn, under buuk is vuulwit. 't Wuvetje is assan veel grotter of 't vintje.

Leefgebied
De bertelôot is e zoutwoatervis. Je prefereert e gemoatigd klimoat en leeft hoofdzoakelik in den Atlantischn Oceoan, moar ook in de Middellandsche Zêe. Langst uze kust kom j' allêne moa jounge exemploarn teegn, surtout in de zomer.
Eetn
Zêe-iengels eetn surtout vissn, kriftachtign en wêekbêestn.

Vôortplantienge
't Wuvetje is levendboarend, lik de mêeste hoain. In de zomer krygt z' a-peu-près 7 tout 25 joungsjes van ca. 20 cm. lank.

Externe koppelienge
Fotto's van de bertelôot ip FishBase

Categorie:Kroakbêenvis